29/01/2019 | Administración LocalMunicipal
Mugardos
Aprobación definitiva da modificación puntual 14 para a redefinición da protección do Castro de Mugardos

Pola orde do 26 de setembro de 2018, da Consellería de Medio Ambiente e Ordenación do Territorio, outorgouse aprobación definitiva á Modificación Puntual 14 para a redefinición da protección do castro de Mugardos, redactado polos técnicos D. Angel Alexis Claudio Alejandro Altimira Peix e D. Marius Teodor Usall Mangara, con data de maio de 20181. A orde de aprobación publicouse no Diario Oficial de Galicia núm.214 do 9 de novembro de 2018. De seguido publícase a normativa urbanística correspondente á modificación puntual, en cumprimento do previsto no artigo 82 da Lei 2/2016, do 10 de febreiro, do solo de Galicia e no artigo 70.2 da Lei 7/1985, do 2 de abril, reguladora das bases do réxime local. Segundo o disposto no artigo 84.1 da Lei 2/2016, de 10 de febreiro, do Solo de Galicia, contra esa orde non cabe recurso en vía administrativa; non obstante, contra ela se poderá interpoñer recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, a contar dende o día seguinte ó da súa publicación, segundo o disposto nos artigos 10 a 46 da Lei 29/1998, de 13 de xullo, reguladora da xurisdición contencioso-administrativa. Son redactores do presente documento formando equipa interdisciplinar, os seguintes profesionais: - Angel Alexis Claudio Alejandro Altimira Peix.- Arquitecto colexiado núm.3316 COAG. - Marius Teodor Usall Mangara.- Biólogo colexiado núm.10.044X COB. Na actualidade resulta de aplicación para o TM de Mugardos o Plan Xeral de Ordenación Municipal aprobado definitivamente polo Pleno do concello en data de 19 de outubro de 1999 e publicado no BOP da Coruña con número 289, de data de 12 de decembro do mesmo ano. Concretamente o ámbito está ordenado nos planos 1-M Ordenación e zonificación a escala territorial 1/5000, o plano 6 de Ordenación. Suelo de núcleo rural. As mareas. a escala 1/2000 e o 2.5-M de Ordenación e zonificación do solo urbano de Mugardos a escala 1/1000, ambos afectados pola “modificación puntual: Art.84. Determinaciones bajocubierta” de Outubro de 20001, así como tamén no plano 6. Ordenación s. As fichas do Catálogo de Patrimonio Arqueolóxico Protexido, que forman parte do PXOM, inclúen unha ficha do ámbito en estudio do Castro de San Xiao de Mugardos, coa numeración GA 15051001. O presente documento modifica a ficha nº GA 15051001 do catálogo do PXOM, o plano de ordenación e zonificación 1-M da anterior modificación puntual (2001) e o plano 6 ordenación. Suelo de núcleo rural. As mareas. Ademais recolle as servidumes aeronáuticas, tanto no plano de ordenación e zonificación 1-MP como na ficha do catálogo, na que se recollen as condicións para as construcións que se leven a cabo no ámbito afectado pola presente MP. O promotor da modificación puntual do PXOM de Mugardos é o Excmo. Concello de Mugardos, con domicilio na Avda. de Galicia núm.45, 15620, Mugardos. Proponse a presente modificación puntural para a redefinición da delimitación da área de protección integral do castro de Mugardos, reducíndose a área de protección integral e como consecuencia directa o aumento de superficie da área de cautela do castro. A presente modificación vén motivada por razóns de interese público encamiñadas á mellora da ordenación urbanística vixente e á ampliación das dotacións existentes. En concreto, o ámbito da modificación inclúe os terreos para a futura ampliación do cemiterio de San Xiao nunha parcela afectada pola delimitación do castro, pretendéndose reducir a liña de protección integral para a súa realización, baseándose nas sondaxes valorativas mecánicas aportadas e que confirman a non existencia de xacementos na zona afectada. En consecuencia, proponse reducir a área de protección deixando fóra do seu novo perímetro os terreos previstos para dotacións: os terreos que vai ocupar a ampliación do cemiterio ao sueste, os terreos que ocupa actualmente o museo do xacemento do Caldoval, así como os terreos que xa foron transformados pola localización dos depósitos de auga municipais ao noroeste. A principal causa da presente modificación puntual é a intención de ampliar o cemiterio de San Xiao, que en último termo é dar cumprimento a unha demanda dotacional, para o que se procura unha nova localización preto da Igrexa e do cemiterio actual. Estudáronse diferentes alternativas. A selección de emprazamento para esta dotación está obviamente, xustificada na súa necesaria proximidade ao cemiterio actual xunto a Igrexa de San Xiao. Polo tanto, preséntanse tres alternativas de localización de parcelas para a ampliación do cemiterio nas proximidades do mesmo, ademais da alternativa 0 de non levar a cabo a presente modificación e polo tanto a non ampliación do cemiterio. As alternativas son: · Alternativa 1: localización da ampliación do cemiterio na parcela colindante ao leste do cemiterio. · Alternativa 2: localización da ampliación do cemiterio nunha parcela enfronte do cemiterio na outra beira da estrada do cemiterio. · Alternativa 3: localización da ampliación do cemiterio nunha parcela en continuidade co uso existente na traseira do cemiterio actual. Nas seguintes imaxes móstranse as parcelas das diferentes alternativas e o ámbito de protección integral e de cautela do castro de Mugardos vixente sobre o actual PXOM e o catastro. IMAXE 1: AS ALTERNATIVAS DE LOCALIZACIÓN DE PARCELAS PARA A AMPLIACIÓN DO CEMITERIO SOBRE A CLASIFICACIÓN DO VIXENTE PXOM. IMAXE 2: SINALIZACIÓN DO ÁMBITO DE ACTUACIÓN E DAS TRES ALTERNATIVAS PROPOSTAS DE UBICACIÓN DO DOTACIONAL E AS ÁREAS DE PROTECCIÓN INTEGRAL E CAUTELA DO CASTRO DE MUGARDOS DE ACRODO AO PXOM, SOBRE O CATASTRO. Como tamén se indicaba no documento ambiental estratéxico (DAE) presentado xunto ao borrador de planeamento, concluíuse que a mellor alternativa para a futura ampliación do cemiterio, atendendo aos numerosos criterios expostos exhaustivamente no dita DAE, é a alternativa 3, que corresponde á utilización dunha parte da parcela traseira ao uso existente. Resumindo a análise de alternativas realizada inicialmente, a primeira alternativa achégase máis a zonas urbanas edificadas existentes, polo que impida a ampliación da peza de equipamentos culturais e docentes anexos (Museo do xacemento do Caldoval e IES de Mugardos), así como que limita o crecemento residencial urbano a futuro. Na segunda alternativa, ao situarse na outra beira da vía, provocaranse percorridos peonís transversais que obrigarán a atravesar a calzada rodada, ademais de interferir tamén co uso residencial existente (o límite da parcela está a menos de 50 m. dunha vivenda existente co que parte da parcela non valería para o uso previsto de cemiterio). Na alternativa 3, utilízase unha parcela que parte do límite leste do cemiterio e amplíase a carón da traseira do mesmo, con entrada dende a vía e área de aparcamento actual. Esta parcela atópase afectada pola delimitación da protección integral do castro. Sendo por tanto necesario reducir a liña de protección integral do castro. Dita alternativa, para a futura ampliación do cemiterio, é a que motiva a presente modificación puntual, na que se reduce esta liña de protección integral. Redución que se fai en base as mostraxes valorativas mecánicas aportadas e que confirman a non existencia de xacementos na zona afectada da modificación puntual. Pártese do coñecemento da realización de varias prospeccións arqueolóxicas, concretamente as sondaxes valorativas realizadas no ano 2014 polo arqueólogo Dimple Idelfonsa Riviere Schmitz no que se determinaba a non existencia de restos de interese na zona. Estas prospeccións sinalan a posibilidade de definir a protección do xacemento arqueolóxico, pola non existencia de restos arqueolóxicos en parte das actuais áreas de protección e de cautela do castro, e pola proliferación de construcións arredor do xacemento, o que provocou unha importante remoción dos terreos. O ámbito descríbese graficamente nos planos de información adxuntos ao presente documento. Os terreos sobre os que se actúa teñen as seguintes clasificacións: - Terreos clasificados coma SUNC. - Terreos clasificados coma solo urbano nunha zona SU-DEEL. - Terreos de solo rústico común (solo rústico protección ordinaria). - Terreos de solo rústico de especial protección do patrimonio. - Terreos de solo dotacional de equipamentos (Igrexario de San Xián) Ademais o ámbito ten as seguintes afeccións: - Está afectado pola servidume aeronáutica do aeroporto de A Coruña. - Está afectado polas delimitacións da área integral de protección e da área de cautela arqueolóxica do castro de Mugardos (GA 15051001). IMAXE 3: SINALIZACIÓN DO ÁMBITO DE ACTUACIÓN E PROPOSTA DA MODIFICACIÓN PUNTUAL PARA REDEFINICIÓN DA ÁREA DE PROTECCIÓN INTEGRAL, SOBRE O CATASTRO. Trátase de redefinir a delimitación das afeccións do castro de Mugardos. Tanto no PXOM 99 como na LSG 2/2016 a clasificación de solo rústico de especial protección patrimonial está vinculada á delimitación da área de protección integral. Segundo a ordenanza reguladora de protección do patrimonio arqueolóxico de Mugardos no seu punto 1.6.1 Ordenanza reguladora de protección arqueolóxica do castro de Mugardos distínguense os seguintes niveis de protección: A1. Área de protección integral; A2. Área de cautela arqueolóxica especial; A3. Área de cautela arqueolóxica complementaria. Estas áreas reflíctense nos planos adxuntos de información. Nesta modificación redefínese a área de protección integral (A1) no seu perímetro exterior, reducíndose a superficie actual de protección integral. E como consecuencia aumenta a superficie da área de cautela, sen modificar o seu perímetro exterior, como queda reflectido nos planos da modificación (planos 2.1 e 2.2). A redución da área de protección integral non leva asociada a redución da clasificación dos terreos clasificados como solo rústico de especial protección patrimonial. Este solo clasificado como Solo rústico de protección do patrimonio, delimitado na actualidade pola liña de protección integral do castro, estendese a toda a superficie delimitada pola liña de cautela, que na actualidade ten a clasificación de Solo rústico común e que pasa a clasificarse tamén, logo desta modificación, como Solo rústico de especial protección patrimonial, para adaptarse á lexislación vixente. A presente modificación afecta, non só as delimitacións do catálogo de patrimonio, senón tamén aos planos de clasificación do territorio municipal do PXOM. Concretamente ao plano de ordenación 1-M (obxecto da modificación puntual: Art.84. Determinacións baixocuberta, aprobada definitivamente o 6 de agosto de 2002). Tivéronse en conta as determinacións especificadas nos informes emitidos tanto pola Dirección Xeral de Patrimonio Cultural como o Informe previo á aprobación inicial emitido polo Instituto de Estudos do Territorio (IET) nos que se fai referencia a que a alternativa contemplada pola MP para o cemiterio deberá ter en conta o posible impacto visual das novas construcións e nichos. Valoraranse a incorporación das edificacións en ruínas existentes e non suporá unha afección paisaxística significativa na contorna, deseñándose con criterios estéticos adecuados. Ademais teranse en conta as determinacións especificadas no informe emitido pola Secretaría Xeral de transporte. Dirección Xeral de Aviación Civil emitido previa a Aprobación Provisional. Todas actuación posterior á presente modificación, no solo clasificado na mesma como solo rústico de especial protección patrimonial, estará condicionada á previa autorización do órgano competente da Consellería de Cultura e ao resultado da actuación arqueolóxica que poida executarse. A totalidade do ámbito de estudo incluída nas zonas e espazos afectados por servidumes aeronáuticas, a execución de calquera construción, instalación (postes, antenas, aeroxeneradores-incluídas as palas-, medios necesarios para a construción (incluídas as grúas de construción e similares)) ou plantación, requirirá acordo favorable previo da Axencia Estatal de Seguridade Aérea (AESA), conforme aos artigos 30 e 31 do Decreto 584/1972. En fases anteriores entregouse ao concello simultaneamente os documentos de Borrados de Planeamento e Documento Ambiental Estratéxico, para a súa tramitación conxunta ante o órgano ambiental, que neste caso era a Subdirección xeral da avaliación ambiental da Consellería de Medio Ambiente e Ordenación do Territorio, documentación que foi tramitada ante o órgano ambiental, incorporando a solicitude municipal. Posteriormente fíxose entrega do documento para Aprobación Inicial, para a súa tramitación. Vólvense recoller aquí os resultados da fase de consultas ás diferentes administracións coa remisión do informe ambiental estratéxico e os informes sectoriais recabados de forma previa á aprobación inicial da MP-14 de Mugardos. De acordo coas solicitudes realizadas, recibíronse polo Concello os seguintes informes: A continuación xustifícanse detalladamente as modificacións realizadas en atención ás prescricións sinaladas nestes informes: Con data 11.01.2018 aprobarase provisionalmente a MP-14 PARA A REDEFINICIÓN DA PROTECCIÓN DO CASTRO DE MUGARDOS. Incorpórase a continuación o resultado da fase de consultas ás diferentes administracións e os informes sectoriais recabados. De acordo coas solicitudes realizadas, recibíronse polo Concello os seguintes informes: A continuación xustifícanse detalladamente as modificacións realizadas en atención ás prescricións sinaladas nestes informes: Rematado o trámite de consultas e realizadas as correccións pertinentes, séguese a tramitación da MP-14 segundo o recollido na Lei do Solo 2/2016 no artigo 60 “Procedemento para a aprobación do plan xeral de ordenación municipal”. - O documento para Aprobación Inicial cumpría co descrito no estudo ambiental estratéxico e xa puxo fina a tramitación ambiental no seu momento. O presente documento para Aprobación Provisional cumpre polo tanto tamén co descrito no dito estudo ambiental estratéxico. - O Concello, logo do informe dos servizos técnicos e xurídicos municipais sobre a conformidade do plan coa lexislación vixente, procederá á súa aprobación provisional e someterá o documento a información pública durante un prazo de dous meses, mediante anuncio que se publicará no Diario Oficial de Galicia en un dos xornais de maior difusión na provincia. A documentación sometida a información pública abarcará todos os documentos integrantes do expediente tramitado. Como forma de garantir a coherencia da planificación e de evitar o risco da incorporación de actuacións con criterios alleos e inconsistentes coas DOT, realízase para a presente modificación puntual do planeamento unha análise que permita avaliar o grao de compatibilidade entre esta e os obxectivos e criterios das DOT. Esta análise seguirá unha metodoloxía tipo cuestionario baixo o nome de Análise da compatibilidade estratéxica (ACE). Pretende ser unha ferramenta para o control da coherencia da planificación que se desenvolva en Galicia co diagnóstico e os obxectivos das DOT considerando integradamente os seguintes aspectos: a) Consideración dos aspectos clave para a sustentabilidade, explicando como se consideran os efectos do plan sobre os aspectos clave detectados nas DOT. b) Proceso de decisión, analizando a bondade e calidade do proceso de decisión a través do que se deseña o planeamento. c) Relación cos elementos territoriais estratéxicos de Galicia, avaliando a relación dos plans cos elementos estratéxicos identificados na análise obxectiva do contorno realizada nas DOT. A continuación expóñense as cuestións que hai que analizar e unha explicación do sentido e contido de cada unha delas. A modo de conclusión, estímase que a MP-14 PARA A REDEFINICIÓN DA PROTECCIÓN DO CASTRO DE MUGARDOS adáptase plenamente aos criterios e as determinacións e consideracións das Directrices de Ordenación do Territorio, segundo se ten detallado nos puntos anteriores desta análise. A modificación consiste en: 1. Substituír a ficha nº GA 15051001, do Catálogo de Patrimonio Arqueolóxico Protexido da Vila de Mugardos, na que aparece a delimitación do castro (liñas de protección arqueolóxica integral e de cautela arqueolóxica) pola ficha GA 15051001-MP onde se redefine a liña de protección integral do Castro de Mugardos, manténdose as liñas que definen os perímetros de cautela arqueolóxica especial e complementario.2. Substituír o plano de ordenación 1-M (obxecto de modificación puntual: Art.84. Determinacións baixocuberta, aprobada definitivamente a 6 de agosto de 2002) polo plano de ordenación 1-MP.3. Substituír o plano de ordenación 6. Ordenación. Suelo de núcleo rural. As mareas. Polo plano 6-MP. A modificación recolle no plano de ordenación, as liñas límite de aprox. Final ILS (elev.300 m. e elev.370 m.) que afectan ao ámbito. Así como as condicións impostas por dita afección, descritas na memoria e no apartado de observacións da ficha do catálogo GA 15051001-MP. ÍNDICE DE PLANOS 1. PLANOS DE INFORMACIÓN 1.1 PLANO DE SITUACIÓN 1/10000 1.2 ESTADO ACTUAL DO PLANEAMENTO. ORDENACIÓN. ZONIFICACIÓN (1-M) 1/20000 1.3 ESTADO ACTUAL DO PLANEAMENTO. ORDENACIÓN. ZONIFICACIÓN (2.5-M) 1/2000 1.4 FICHA ACTUAL DO CATÁLOGO DE PATRIMONIO ARQUEOLÓXICO Nº GA 15051001 1/4000 1.5 ESTADO ACTUAL CON FICHA DO CATÁLOGO 1/2000 1.6 ÁMBITO DE ACTUACIÓN SOBRE PXOM 1/3000 1.7 ÁMBITO DE ACTUACIÓN SOBRE CATASTRO 1/3000 1.8 AMPLIACIÓN PREVISTA PARA O CEMITERIO 1/3000 1.9 ESTADO ACTUAL DO PLANEAMENTO. ORDENACIÓN. SUELO DE NÚCLEO RURAL. AS MAREAS (6) 1/2000 1.10 SERVIDUMES AERONÁUTICAS. SERVIDUMES DE OPERACIÓN DAS AERONAVES RD 374/1996 1/40000 2. PLANOS RESUMEN DA MODIFICACIÓN 2.1 ESTADO MODIFICADO CO RESULTADO DA MP-14 1/2000 2.2 ESTADO ACTUAL-ESTADO REFORMADO 1/3000 3. PLANOS DE MODIFICACIÓN MP-14 1-MP ORDENACIÓN. ZONIFICACIÓN 1/5000 GA15051001-MP FICHA MODIFICADO DO CATÁLOGO 1/5000 6-MP ORDENACIÓN. SUELO DE NÚCLEO RURAL. AS MAREAS 1/2000 Mugardos, 24 de xaneiro de 2019 Asdo.) A Alcaldesa, María Pilar Díaz Otero